Паметник на Свободата (Русе)
Паметникът на Свободата в Русе е проектиран в началото на XX век от италианския скулптор Арналдо Дзоки, а е изработен от Георги Киселинчев. С течение на времето е придобил значение като един от символите на града и е част от герба му.

Композицията е пирамидална. Статуята на върха представлява фигура на жена, която държи меч в лявата си ръка, а с дясната сочи посоката, откъдето са дошли освободителите. Единият от двата бронзови лъва при основата разкъсва със зъби робските вериги, а другият пази Меча и Щита на Свободата. На пиедестала има релефни изображения на опълченски сцени. Текстът на главния надпис гласи: „На поборниците и опълченците, които са взели участие за Освобождението на България през 1876 – 1877 г.“ В задната част на основата са поставени 2 оръдия. Паметникът е тържествено открит на 11 август 1909 г.

Външни препратки 
 360 градусова виртуална панорама от площад „Свобода“
 Страница на общината 
 Уеб камера от площад „Свобода“

Бележки 

Свобода
История на Русе
Недвижими културни ценности в Русе
Паметници за Руско-турската война (1877 – 1878) в България
Основани в България през 1909 година